Jaaka fa go boletswe mo go kaelo 25, Tshenolo 12:17 e nankola Bakeresete ba malatsi a bofelo e le "ba ba obamelang melao ya Modimo ba bo ba nna basupedi ba ga Jesu." Tshenolo 14:12 e tlhalosa setlhopha se se tshwanang jaaka "baitshepi ba ba obamelang Modimo, ba na le tumelo mo go Jesu." 8 Mme lentswe+ le ke neng ka le utlwa le tswa legodimong le bua gape le nna le re: “Tsamaya, tsaya lokwalo lwa momeno lo lo butsweng lo lo mo seatleng sa moengele yo o emeng mo lewatleng le mo lefatsheng.”+ 9 Mme ka tsamaya ka ya kwa moengeleng yono mme ka mmolelela gore a mphe lokwalo lwa momeno lo lonnye. Mme a nthaya a re: “Lo tseye o lo je o lo fetse+ mme lo tla dira gore mpa ya gago e nne bogalaka, mme mo molomong wa gago lo tla nna botshe jaaka tswina ya dinotshe.” 10 Mme ka tsaya lokwalo lwa momeno lo lonnye mo seatleng sa moengele ka lo ja ka lo fetsa,+ mme mo molomong wa me lo ne lo le botshe jaaka tswina ya dinotshe;+ mme e rile ke sena go lo ja ke lo fetsa, mpa ya me ya nna bogalaka. 11 Mme ba nthaya ba re: “O tshwanetse go porofeta gape ka ga batho le ditšhaba le diteme le dikgosi+ di le dintsi.”